**DĖL 2021 METŲ NEKILNOJAMOJO TURTO MOKESČIO TARIFO NUSTATYMO**

2020 m. balandžio 2 d. Nr. T-

Panevėžys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, Lietuvos Respublikos nekilnojamojo turto mokesčio įstatymo 6 straipsnio 2 dalimi, Panevėžio rajono savivaldybės taryba n u s p r e n d ž i a:

Nustatyti 2021 metų nekilnojamojo turto mokesčio tarifą Panevėžio rajono savivaldybės teritorijoje:

1. 0,5 proc. nekilnojamojo turto mokestinės vertės juridinių ir fizinių asmenų nekilnojamajam turtui;

2. 3,0 proc. nekilnojamojo turto mokestinės vertės juridinių ir fizinių asmenų nekilnojamajam turtui, kuris yra naudojamas ne pagal paskirtį arba yra apleistas ir neprižiūrėtas.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

**PANEVĖŽIO RAJONO SAVIVALDYBĖS ADMINISTRACIJOS**

**FINANSŲ SKYRIUS**

Panevėžio rajono savivaldybės tarybai

**AIŠKINAMASIS RAŠTAS DĖL SPRENDIMO „DĖL 2021 METŲ NEKILNOJAMOJO TURTO MOKESČIO TARIFO NUSTATYMO“ PROJEKTO**

2020 m. kovo 17 d.

Panevėžys

**Projekto rengimą paskatinusios priežastys.**

Pagal Lietuvos Respublikos nekilnojamojo turto mokesčio įstatymą nuo 2019 m. gruodžio 12 d. mokesčio tarifas yra nuo 0,5 procento iki 3 procentų nekilnojamojo turto vertės. Kiekvienais metais iki einamojo mokestinio laikotarpio liepos 1 d. Taryba turi priimti sprendimą dėl ateinančių metų nekilnojamojo turto mokesčio tarifo nustatymo.

**Sprendimo projekto esmė ir tikslai.**

Sprendimo projekte siūloma patvirtinti 2021 metų nekilnojamojo turto mokesčio tarifą: 0,5 procento nuo nekilnojamojo turto mokestinės vertės juridinių ir fizinių asmenų nekilnojamajam turtui ir 3,0 procentus nekilnojamojo turto mokestinės vertės juridinių ir fizinių asmenų nekilnojamajam turtui, kuris naudojamas ne pagal paskirtį arba yra apleistas ir neprižiūrėtas.

Pagal Nekilnojamojo turto mokesčio įstatymo 6 straipsnio 3 dalį, jeigu Taryba iki liepos 1 d. nenustato konkrečių mokesčio tarifų, nustatyti (pakeisti) tarifai savivaldybės teritorijoje taikomi dar kitą mokestinį laikotarpį po ateinančio mokestinio laikotarpio.

**Kokių pozityvių rezultatų laukiama.**

Planuojama, kad į savivaldybės biudžetą 2021 m. bus sumokėta 308,0 tūkst. eurų nekilnojamojo turto mokesčio.

**Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta.**

Neigiamų pasekmių nenumatoma.

**Kokius galiojančius teisės aktus būtina pakeisti ar panaikinti, priėmus teikiamą sprendimą.**

Jokie galiojantys teisės aktai nebus keičiami.

**Reikiami paskaičiavimai, išlaidų sąmatos bei finansavimo šaltiniai, reikalingi sprendimo įgyvendinimui.**

Nekilnojamojo turto mokestį administruoja Valstybinė mokesčių inspekcija.

**Kiti, sprendimo projekto rengėjo nuomone, reikalingi paaiškinimai**

Sprendimo projektui nereikalingas antikorupcinis vertinimas.

Finansų skyriaus vedėja Šarūnė Karalevičienė